КватIичIого гьев магIарухъго машгьурлъана бергьарав шагIир хIисабалда, хIатта кучIдул гьаризе рачIарал цо-цо нич гьечIеб тайпа дихъегицин щолаан кумек гьарун. Гьанже кучIдузулги гьел ахIулел махщелчагIазулги кIудияб къимат гьечIо, доб мехалъ киналго гьаглъунищ рукIаралали, росулъе кечI ахIулев чи вачIани, киналго данде ракIарун сухIмат-кеп аваданлъи гьабулаан, гьесдасан рагIаби лъазе яхI бахъулаан. Гьеле гьеб умматалда гьоркьове ккарав МахIмудилги бетIер сверун батизе бегьула. Живго гьев руччабазда хадув лъугьарав чи вукIинчIо, амма гьесда хадур хапдолел гьанирги гIун рукIана.